**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2021. gada 25. februāra lēmumu Nr. \_\_/2

(protokols Nr. 2)

**2021. gada 25. februārī Saistošie noteikumi Nr. 3**

**Grozījumi Dobeles novada domes 2016. gada 28. janvāra saistošajos noteikumos Nr. 2 “Par pašvaldības palīdzību audžuģimenei, aizbildnim, bērnam bārenim un bez vecāku gādības palikušam bērnam”**

Izdoti saskaņā ar likuma “Par pašvaldībām” 43. panta trešo daļu, likuma "Par palīdzību dzīvokļa jautājumu risināšanā" [25.2 panta](http://likumi.lv/ta/id/68488-socialo-pakalpojumu-un-socialas-palidzibas-likums#p25.2) pirmo un piekto daļu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27., 30., 31. un 31.1 punktu, Ministru kabineta 2018. gada 26. jūnija noteikumu Nr. 354 "Audžuģimenes noteikumi“ 78. punktu

1. Izdarīt Dobeles novada domes 2016. gada 28. janvāra saistošajos noteikumos Nr. 2 “Par pašvaldības palīdzību audžuģimenei, aizbildnim, bērnam bārenim un bez vecāku gādības palikušam bērnam” šādus grozījumus:

1.1. Papildināt 1. punktu aiz vārda “audžuģimenei” ar vārdiem “vai specializētajai audžuģimenei” (turpmāk – audžuģimene);

1.2. Aizstāt 2. punktā vārdu “pašvaldību” ar vārdiem “Dobeles novada Sociālo dienestu”;

1.3. Aizstāt 10. punktā:

skaitli “130” ar skaitli “218”;

skaitli “215” ar skaitli “327”;

1.4. Aizstāt 11. punktā skaitli “250” ar skaitli “821”;

1.5. Aizstāt 12. punktā:

skaitli “65” ar skaitli “109”;

skaitli “140” ar skaitli “163”.

2. Saistošie noteikumi piemērojami ar 2021. gada 1. janvāri.

Domes priekšsēdētājs A.Spridzāns

**Saistošo noteikumu Nr. 3 “Grozījumi Dobeles novada domes 2016. gada 28. janvāra saistošajos noteikumos Nr. 2 „Par pašvaldības palīdzību audžuģimenei, bērnam bārenim un bez vecāku gādības palikušam bērnam”” paskaidrojuma raksts**

|  |  |
| --- | --- |
| Sadaļas nosaukums | Sadaļas paskaidrojums |
| 1.Projekta nepieciešamības pamatojums | Ar Ministru kabineta 2020. gada 17. decembra noteikumiem Nr.829 ir izdarīti grozījumi 2005.gada 15.novembra noteikumos Nr.857 "[Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...)" un ir palielināts sociālais atbalsts bāreņiem un bez vecāku gādības palikušajiem bērniem, kuri sasnieguši pilngadību. Palielinātā finansiālā palīdzība ir saistīta ar valsts sociālā nodrošinājuma pabalsta piemērošanas izmaiņām, jo vairāki maksājumi bāreņiem iepriekš bija piesaistīti šim pabalstam. Bāreņiem ar invaliditāti kopš bērnības pabalsti paredzēti paaugstinātā apmērā, būtiski palielināts pabalsts sadzīves priekšmetu un mīkstā inventāra iegādei. No 2021.gada 1.janvāra bāreņiem un bez vecāku gādības palikušajiem bērniem ir paredzēts: vienreizējs pabalsts patstāvīgas dzīves uzsākšanai – 218 eiro; vienreizējs pabalsts patstāvīgas dzīves uzsākšanai, ja ir invaliditāte kopš bērnības, – 327 eiro; ikmēneša pabalsts, ja mācās, – 109 eiro; ikmēneša pabalsts, ja mācās un ir invaliditāte kopš bērnības, – 163 eiro; pabalsts sadzīves priekšmetu un mīkstā inventāra iegādei – 820,05 eiro.Grozījumi Dobeles novada domes 2016. gada 28. janvāra saistošajos noteikumos Nr. 2 „Par pašvaldības palīdzību audžuģimenei, bērnam bārenim un bez vecāku gādības palikušam bērnam” ir nepieciešami, lai nodrošinātu saistošo noteikumu atbilstību Ministru kabineta 2005.gada 15. novembra noteikumos Nr.857 "[Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...)". |
| 2.Īss projekta satura izklāsts | Ievērojot Ministru kabineta 2018. gada 26. jūnija noteikumos Nr. 354 "Audžuģimenes noteikumi“ noteikto, ka arī specializētā audžuģimene saņem pašvaldības noteiktos pabalstus, saistošo noteikumu 1. punkts papildināts ar vārdiem “vai specializētajai audžuģimenei”. Saistošo noteikumu 2.punkts precizēts, norādot, ka līgums par bērna ievietošanu audžuģimenē slēdzams ar pašvaldības sociālo dienestu.Grozīti saistošo noteikumu punkti, kas nosaka pašvaldības vienreizēju pabalstu patstāvīgas dzīves uzsākšanai (10.punkts); vienreizēju pabalstu sadzīves priekšmetu un mīkstā inventāra iegādei (11.punkts) un pabalstu ikmēneša izdevumiem bārenim – mācību iestādes audzēknim (12.punkts), precizējot pabalstu apmēru atbilstoši Ministru kabineta noteiktajam. |
| 3.Informācija par plānoto projekta ietekmi uz pašvaldības budžetu | Plānojot 2021. gada budžetu, iespējamā ietekme uz budžetu ir izvērtēta un ņemta vērā. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5.Informācija par administratīvajām procedūrām | Nav attiecināms. |
| 6.Informācija par konsultācijām ar privātpersonām | Nav attiecināms. |

Domes priekšsēdētājs A.Spridzāns